CELEX: 62013CN0220
Language: ro
Date: 2013-04-25 00:00:00
Title: Cauza C-220/13 P: Recurs introdus la 25 aprilie 2013 de Kalliopi Nikolaou împotriva Hotărârii Tribunalului (Camera a doua) din 20 februarie 2013 în cauza T-241/09, Kalliopi Nikolaou/Curtea de Conturi

29.6.2013   
            
            
               RO
            
            
               Jurnalul Oficial al Uniunii Europene
            
            
               C 189/10
            
         Recurs introdus la 25 aprilie 2013 de Kalliopi Nikolaou împotriva Hotărârii Tribunalului (Camera a doua) din 20 februarie 2013 în cauza T-241/09, Kalliopi Nikolaou/Curtea de Conturi
   (Cauza C-220/13 P)
   2013/C 189/19
   Limba de procedură: greaca
   
      Părțile
   
   
      Recurentă: Kalliopi Nikolaou (reprezentanți: V Christianos, avocat)
   
      Cealaltă parte din procedură: Curtea de Conturi
   
      Concluziile recurentei
   
   
               —
            
            
               Anularea hotărârii pronunțate de Tribunalul Uniunii Europene la 20 februarie 2013 în cauza T-241/09 și trimiterea cauzei la Tribunal spre rejudecare;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   
               1.
            
            
               Recurenta susține că hotărârea pronunțată de Tribunal la 20 februarie 2013 conține aprecieri juridice care încalcă în mod vădit normele de drept al Uniunii și le atacă prin declararea unui recurs.
            
         
               2.
            
            
               În opinia recurentei, hotărârea atacată trebuie anulată întrucât încalcă drepturi și principii fundamentale consacrate de dreptul Uniunii, având în vedere că Tribunalul a interpretat și aplicat în mod eronat dreptul Uniunii Europene și și-a depășit competența.
               Motivele de recurs sunt, mai concret, următoarele:
               
                           —
                        
                        
                           în primul rând, încălcarea principiului prezumției de nevinovăție;
                        
                     
                           —
                        
                        
                           în al doilea rând, încălcarea principiului cooperării legale cu Tribunalul Districtual din Luxemburg, în temeiul articolului 4 alineatul (3) TUE;
                        
                     
                           —
                        
                        
                           în al treilea rând, depășirea propriei competențe;
                        
                     
                           —
                        
                        
                           în al patrulea rând, interpretarea și aplicarea eronate ale dreptului Uniunii, în ceea ce privește condițiile răspunderii contractuale și Decizia 99/50 a Curții de Conturi.